ΚΑΝΟΝΙΣΜΟΣ (ΕΟΚ) αριθ. 492/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 για τον καθορισμό, για το έτος 1986, της αρχικής ποσόστωσης που εφαρμόζεται στην Πορτογαλία για ορισμένα γαλακτοκομικά προϊόντα προελεύσεως Κοινότητας, με τη σύνθεσή της στις 31 Δεκεμβρίου 1985

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: ότι, δυνάμει του άρθρου 269 της πράξης προσχώρησης και του παραρτήματός της ΧΧΙΙΙ, η Πορτογαλική Δημοκρατία δύναται, κατά το πρώτο στάδιο, να διατηρήσει, υπό μορφή ποσοστώσεων, τους ποσοτικούς περιορισμούς κατά την εισαγωγή ορισμένων γαλακτοκομικών προϊόντων προελεύσεως Κοινότητας, με τη σύνθεσή της στις 31 Δεκεμβρίου 1985- ότι η παράγραφος 2 στοιχείο β) του ίδιου άρθρου προβλέπει ότι η αρχική ποσόστωση που εφαρμόζεται το 1986 καθορίζεται, για κάθε προϊόν, είτε στο 3 % της μέσης πορτογαλικής παραγωγής κατά τη διάρκεια των τριών τελευταίων ετών πριν από την προσχώρηση για τα οποία υπάρχουν διαθέσιμες στατιστικές είτε στο μέσο όρο των πορτογαλικών εισαγωγών που πραγματοποιήθηκαν κατά τη διάρκεια των τριών τελευταίων ετών πριν από την προσχώρηση για τα οποία υπάρχουν διαθέσιμες στατιστικές, εφόσον το τελευταίο αυτό κριτήριο οδηγεί σε μεγαλύτερη ποσότητα- ότι οι ποσοτικοί περιορισμοί περιορίζονται σε ορισμένες περιόδους του έτους- ότι, κατά συνέπεια, είναι σκόπιμο να ληφθούν υπόψη, κατά τον καθορισμό της αρχικής ποσόστωσης, μόνον οι ποσότητες της πορτογαλικής παραγωγής που διατέθηκαν στο εμπόριο ή οι εισαγωγές που πραγματοποιήθηκαν κατά τη διάρκεια των εν λόγω περιόδων- ότι τα διαθέσιμα επί του παρόντος στατιστικά στοιχεία δείχνουν ότι για τον καθορισμό της αρχικής ποσόστωσης θα πρέπει να εφαρμοσθεί το κριτήριο των πορτογαλικών εισαγωγών προέλευσης Κοινότητας- ότι, για την περίοδο από 1ης Μαρτίου έως 31 Δεκεμβρίου 1986, η ποσόστωση που εφαρμόζεται πρέπει να είναι ίση με την αρχική ποσόστωση μειωμένη κατά ένα έκτο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ποσότητα της αρχικής ποσόστωσης που η Πορτογαλική Δημοκρατία δύναται, κατ' εφαρμογή του άρθρου 269 της πράξης προσχώρησης, να εφαρμόζει κατά την εισαγωγή προϊόντων του γαλακτοκομικού τομέα, προέλευσης της Κοινότητας, υπό τη σύνθεσή της στις 31 Δεκεμβρίου 1985, καθορίζεται στο παράρτημα. Για την περίοδο από 1ης Μαρτίου έως 31 Δεκεμβρίου 1986, η εν λόγω ποσότητα μειώνεται κατά ένα έκτο.

Άρθρο 2

Οι λεπτομέρειες εφαρμογής του καθεστώτος των ποσοστώσεων που αναφέρει το άρθρο 269 της πράξης προσχώρησης καθορίζονται, εφόσον χρειαστεί, σύμφωνα με τη διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2).

Άρθρο 3

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιο Ο Πρόεδρος Γ. ΒΡΑΚΣ

(1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 362 της 31. 12. 1985, σ. 8.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */